title: 2009 m. liepos 1 d. Komisijos direktyva 2009/77/EB, iš dalies keičianti Tarybos direktyvą 91/414/EEB, įtraukiant veikliąsias medžiagas chlorsulfuroną, ciromaziną, dimetachlorą, etofenproksą, lufenuroną, penkonazolą, trialatą ir triflusulfuroną (Tekstas svarbus EEE)

text:
2.7.2009

               LT

               Europos Sąjungos oficialusis leidinys

               L 172/23

      KOMISIJOS DIREKTYVA 2009/77/EB
   2009 m. liepos 1 d.
   iš dalies keičianti Tarybos direktyvą 91/414/EEB, įtraukiant veikliąsias medžiagas chlorsulfuroną, ciromaziną, dimetachlorą, etofenproksą, lufenuroną, penkonazolą, trialatą ir triflusulfuroną
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos išsamios trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti siekiant nustatyti, ar jas galima įtraukti į Direktyvos 91/414/EEB I priedą, sąrašas. Šiame sąraše yra chlorsulfuronas, ciromazinas, dimetachloras, etofenproksas, lufenuronas, penkonazolas, trialatas ir triflusulfuronas.

               (2)

               Šių veikliųjų medžiagų poveikis žmonių sveikatai ir aplinkai pranešėjų pasiūlytais naudojimo atvejais įvertintas pagal reglamentų (EB) Nr. 451/2000 ir (EB) Nr. 1490/2002 nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalies nuostatas Europos maisto saugos tarnybai (EMST) privalo pateikti atitinkamas vertinimo ataskaitas ir rekomendacijas. Ataskaitą apie chlorsulfuroną ir ciromaziną rengiančia valstybe nare paskirta Graikija, o visa atitinkama informacija pateikta 2007 m. liepos 27 d. ir 2007 m. rugpjūčio 31 d. Ataskaitą apie dimetachlorą ir penkonazolą rengiančia valstybe nare paskirta Vokietija, o visa atitinkama informacija pateikta atitinkamai 2007 m. gegužės 2 d. ir 2007 m. birželio 19 d. Ataskaitą apie etofenproksą rengiančia valstybe nare paskirta Italija, o visa atitinkama informacija pateikta 2005 m. liepos 15 d. Ataskaitą apie lufenuroną rengiančia valstybe nare paskirta Portugalija, o visa atitinkama informacija pateikta 2006 m. rugsėjo 20 d. Ataskaitą apie trialatą rengiančia valstybe nare paskirta Jungtinė Karalystė, o visa atitinkama informacija pateikta 2007 m. rugpjūčio 6 d. Ataskaitą apie triflusulfuroną rengiančia valstybe nare paskirta Prancūzija, o visa atitinkama informacija pateikta 2007 m. liepos 26 d.

               (3)

               Vertinimo ataskaitas valstybės narės apsvarstė kartu su EMST ir 2008 m. lapkričio 26 d. pateikė kaip chlorsulfurono, 2008 m. rugsėjo 17 d. – kaip ciromazino ir dimetachloro, 2008 m. gruodžio 19 d. – kaip etofenprokso, 2008 m. rugsėjo 30 d. – kaip lufenurono ir triflusulfurono, 2008 m. rugsėjo 25 d. – kaip penkonazolo, 2008 m. rugsėjo 26 d. – kaip trialato EMST mokslines ataskaitas (4). Šias ataskaitas valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2009 m. vasario 26 d. pateikė kaip chlorsulfurono, ciromazino, dimetachloro, lufenurono, penkonazolo, trialato ir triflusulfurono, o 2009 m. kovo 13 d. – etofenprokso Komisijos peržiūros ataskaitas.

               (4)

               Po įvairių tyrimų nustatyta, kad augalų apsaugos produktai, kurių sudėtyje yra chlorsulfurono, ciromazino, dimetachloro, etofenprokso, lufenurono, penkonazolo, trialato ir triflusulfurono, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma naudojant juos tokiomis paskirtimis, kurios buvo išnagrinėtos ir išsamiai pateiktos Komisijos peržiūros ataskaitose. Todėl šias veikliąsias medžiagas tikslinga įtraukti į I priedą ir tokiu būdu užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.

               (5)

               Nepažeidžiant šios išvados, reikėtų gauti daugiau informacijos tam tikrais konkrečiais klausimais. Direktyvos 91/414/EB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl reikėtų paprašyti pranešėjų pateikti daugiau informacijos apie pagamintų lufenurono, dimetachloro ir chlorsulfurono veikliųjų medžiagų cheminę specifikaciją. Be to, tikslinga paprašyti pranešėjų pateikti daugiau informacijos apie metabolito NOA 435343 (dėl ciromazino) ir U1 (dėl penkonazolo) išlikimą ir pasiskirstymą dirvožemyje ir apie ciromazino ir penkonazolo pavojų vandens organizmams. Be to, tikslinga pranešėjo apie trialatą paprašyti pateikti daugiau informacijos apie pirminį augalų metabolizmą, metabolito diizopropilamino išlikimą ir pasiskirstymą dirvožemyje, galimą bioakumuliaciją vandens gyvūnų maisto grandinėse, pavojų žuvis ėdantiems žinduoliams ir ilgalaikį pavojų sliekams. Pranešėjo apie etofenproksą tikslinga paprašyti pateikti daugiau informacijos apie pavojų vandens organizmams, įskaitant pavojų nuosėdų gyventojams, daugiau galimos endokrininės žalos vandens organizmams tyrimų (žuvų viso gyvenimo ciklo tyrimas) ir bioakumuliaciją. Be to, pranešėjų apie dimetachlorą, chlorsulfuroną ir triflusulfuroną reikėtų paprašyti pateikti daugiau informacijos apie metabolitų toksikologinę svarbą, jei medžiaga priskirta 3 kancerogeninių medžiagų kategorijai.

               (6)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (7)

               Nepažeidžiant Direktyvoje 91/414/EEB nustatytų įpareigojimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančią augalų apsaugos produktų, kurių sudėtyje yra chlorsulfurono, ciromazino, dimetachloro, etofenprokso, lufenurono, penkonazolo, trialato ir triflusulfurono, registraciją, kad užtikrintų, jog būtų laikomasi Direktyvos 91/414/EEB, ypač jos 13 straipsnio, reikalavimų ir atitinkamų I priedo sąlygų. Valstybės narės turėtų atitinkamai iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, kiekvienu numatytu naudojimo atveju būtų pateikti ir įvertinti III priede nurodyti visi kiekvieno augalų apsaugos produkto dokumentų rinkiniai.

               (8)

               Ankstesnė patirtis, įgyta į Direktyvos 91/414/EEB I priedą įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (5) nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma – pareigą patikrinti, ar registracijos turėtojas gali naudotis visais direktyvos II priedo reikalavimus atitinkančiais dokumentais. Tačiau aiškiau apibrėžus esamas pareigas, naujų įsipareigojimų valstybėms narėms arba registracijų turėtojams, palyginti su iki šiol priimtomis I priedą iš dalies keičiančiomis direktyvomis, neatsirastų.

               (9)

               Todėl Direktyvą 91/414/EEB reikėtų atitinkamai iš dalies keisti.

               (10)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2010 m. birželio 30 d. priima ir skelbia įstatymus bei kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikties lentelę.
   Tas nuostatas jos taiko nuo 2010 m. liepos 1 d.
   Priimdamos šias nuostatas valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2010 m. birželio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliųjų medžiagų chlorsulfurono, ciromazino, dimetachloro, etofenprokso, lufenurono, penkonazolo, trialato ir triflusulfurono, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su chlorsulfuronu, ciromazinu, dimetachloru, etofenproksu, lufenuronu, penkonazolu, trialatu ir triflusulfuronu, išskyrus reikalavimus, apibrėžtus tos veikliosios medžiagos įrašo B dalyje, ir ar registracijos turėtojas turi arba gali naudotis visu dokumentų rinkiniu, atitinkančiu direktyvos II priedo reikalavimus, pagal direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo įvertina kiekvieną registruotą augalų apsaugos produktą, kurio sudėtyje chlorsulfuronas, ciromazinas, dimetachloras, etofenproksas, lufenuronas, penkonazolas, trialatas ir triflusulfuronas yra vienintelė veiklioji medžiaga arba viena iš kelių veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2009 m. gruodžio 31 d., pagal Direktyvos 91/414/EEB VI priede nustatytus vienodus principus, vadovaudamosi šios direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalies nuostatas, atitinkamai susijusias su chlorsulfuronu, ciromazinu, dimetachloru, etofenproksu, lufenuronu, penkonazolu, trialatu ir triflusulfuronu. Remdamosi tuo vertinimu, valstybės narės nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios, valstybės narės:

               a)

               jei būtina, iš dalies keičia arba panaikina produkto, kurio sudėtyje chlorsulfuronas, ciromazinas, dimetachloras, etofenproksas, lufenuronas, penkonazolas, trialatas ir triflusulfuronas yra vienintelė veiklioji medžiaga, registraciją ne vėliau kaip iki 2014 m. birželio 30 d.; arba

               b)

               jei būtina, iš dalies keičia arba panaikina produkto, kurio sudėtyje chlorsulfuronas, ciromazinas, dimetachloras, etofenproksas, lufenuronas, penkonazolas, trialatas ir triflusulfuronas yra viena iš kelių veikliųjų medžiagų, registraciją iki 2014 m. birželio 30 d. arba iki tokiam keitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2010 m. sausio 1 d.
   5 straipsnis
   Ši direktyva skirta valstybėms narėms.

      Priimta Briuselyje 2009 m. liepos 1 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  EMST mokslinė ataskaita (2008 m.) 201 „Veikliosios medžiagos pesticido chlorsulfurono keliamos rizikos vertinimo peržiūros išvados“ (pateikta 2008 m. lapkričio 26 d.).
   EMST mokslinė ataskaita (2008 m.) 168 „Veikliosios medžiagos pesticido ciromazino keliamos rizikos vertinimo peržiūros išvados“ (pateikta 2008 m. rugsėjo 17 d.).
   EMST mokslinė ataskaita (2008 m.) 169 „Veikliosios medžiagos pesticido dimetachloro keliamos rizikos vertinimo peržiūros išvados“ (pateikta 2008 m. rugsėjo 17 d.).
   EMST mokslinė ataskaita (2008 m.) 213 „Veikliosios medžiagos pesticido etofenprokso keliamos rizikos vertinimo peržiūros išvados“ (pateikta 2008 m. gruodžio 19 d.).
   EMST mokslinė ataskaita (2008 m.) 189 „Veikliosios medžiagos pesticido lufenurono keliamos rizikos vertinimo peržiūros išvados“ (pateikta 2008 m. rugsėjo 30 d.).
   EMST mokslinė ataskaita (2008 m.) 175 „Veikliosios medžiagos pesticido penkonazolo keliamos rizikos vertinimo peržiūros išvados“ (pateikta 2008 m. rugsėjo 25 d.).
   EMST mokslinė ataskaita (2008 m.) 195 „Veikliosios medžiagos pesticido triflusulfurono keliamos rizikos vertinimo peržiūros išvados“ (pateikta 2008 m. rugsėjo 30 d.).
   EMST mokslinė ataskaita (2008 m.) 181 „Veikliosios medžiagos pesticido trialato keliamos rizikos vertinimo peržiūros išvados“ (pateikta 2008 m. rugsėjo 26 d.).

      (5)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „287

                     Chlorsulfuronas
                     CAS Nr. 64902-72-3
                     CIPAC Nr. 391

                        1-(2-chlorofenilsulfonil)-3-(4-metoksi-6-metil-1,3,5-triazin-2-il)karbamidas

                     ≥ 950 g/kg
                     Priemaišos:
                     2-chlorobenzenesulfonamidas (IN-A4097) – ne daugiau kaip 5 g/kg ir
                     4-metoksil-6metil-1,3,5-triazin-2-aminas (IN-A4098) – ne daugiau kaip 6 g/kg

                     2010 m. sausio 1 d.

                     2019 m. gruodžio 31 d.

                     A   DALIS
                     Galima leisti naudoti tik kaip herbicidą.
                     B   DALIS
                     Įgyvendinant VI priedo vienodus principus, atsižvelgiama į 2009 m. vasario 26 d. Maisto grandinės ir gyvūnų sveikatos nuolatiniame komitete priimtos chlorsulfurono peržiūros ataskaitos išvadas, ypač į jos I ir II priedėlius.
                     Atlikdamos bendrą vertinimą, valstybės narės turi ypatingą dėmesį skirti:

                                 —

                                 vandens organizmų ir netikslinių augalų apsaugai; nustačius šią riziką, prireikus turėtų būti taikomos rizikos mažinimo priemonės, pavyzdžiui, kuriamos apsaugos zonos,

                                 —

                                 požeminio vandens apsaugai, jei veiklioji medžiaga naudojama regionuose, kuriuose dirvožemis ir (arba) klimato sąlygos yra lengvai pažeidžiami.

                           Susijusios valstybės narės

                                 —

                                 užtikrina, kad pranešėjas iki 2010 m. sausio 1 d pateiktų Komisijai išsamesnius specifikacijos tyrimus.

                           Jei chlorsulfuronas priskiriamas 3 kancerogeninių medžiagų kategorijai pagal Direktyvos 67/548/EEB VI priedo 4.2.1 punktą, susijusios valstybės narės paprašo pateikti daugiau informacijos apie metabolitų IN-A4097, IN-A4098, IN-JJ998, IN-B5528 ir IN-V7160 svarbą vėžiui ir užtikrina, kad pranešėjas per šešis mėnesius nuo pranešimo apie sprendimą priskirti šią medžiagą minėtai kategorijai pateiktų informaciją Komisijai.

                     288

                     Ciromazinas
                     CAS Nr. 66215-27-8
                     CIPAC Nr. 420

                        N-ciklopropil-1,3,5-triazin-2,4,6-triaminas

                     ≥ 950 g/kg

                     2010 m. sausio 1 d.

                     2019 m. gruodžio 31 d.

                     A   DALIS
                     Galima leisti naudoti tik kaip insekticidą šiltnamiuose.
                     B   DALIS
                     Vertindamos prašymus dėl augalų apsaugos produktų, kurių sudėtyje yra ciromazino ir kurie nėra skirti naudoti pomidoruose, registracijos, ypač su poveikiu vartotojams susijusius aspektus, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad prieš registruojant produktus būtų pateikti visi būtini duomenys ir informacija.
                     Įgyvendinant VI priedo vienodus principus, atsižvelgiama į 2009 m. vasario 26 d. Maisto grandinės ir gyvūnų sveikatos nuolatiniame komitete priimtos ciromazino peržiūros ataskaitos išvadas, ypač į jos I ir II priedėlius.
                     Atlikdamos bendrą vertinimą, valstybės narės turi ypatingą dėmesį skirti:

                                 —

                                 požeminio vandens apsaugai, jei veiklioji medžiaga naudojama regionuose, kuriuose dirvožemis ir (arba) klimato sąlygos yra lengvai pažeidžiami,

                                 —

                                 vandens organizmų apsaugai,

                                 —

                                 dulkintojų apsaugai.

                           Registracijos sąlygose, jei reikia, numatomos rizikos mažinimo priemonės.
                     Susijusios valstybės narės paprašo patiekti daugiau informacijos apie metabolito NOA 435343 išlikimą ir pasiskirstymą dirvožemyje ir apie riziką vandens organizmams. Jos užtikrina, kad pranešėjas, kurio prašymu ciromazinas įtrauktas į šį priedą, iki 2011 m. gruodžio 31 d pateiktų šią informaciją Komisijai.

                     289

                     Dimetachloras
                     CAS Nr. 50563-36-5
                     CIPAC Nr. 688

                        2-chlor-N-(2-metoksietil)acet-2′,6′-ksilididas

                     ≥ 950 g/kg
                     Priemaišos: 2,6-dimetilanilinas: ne daugiau kaip 0,5 g/kg

                     2010 m. sausio 1 d.

                     2019 m. gruodžio 31 d.

                     A   DALIS
                     Galima leisti naudoti tik kaip herbicidą ne daugiau kaip 1,0 kg/ha tik kas trečius metus tame pačiame lauke.
                     B   DALIS
                     Įgyvendinant VI priedo vienodus principus, atsižvelgiama į 2009 m. vasario 26 d. Maisto grandinės ir gyvūnų sveikatos nuolatiniame komitete priimtos dimetachloro peržiūros ataskaitos išvadas, ypač į jos I ir II priedėlius.
                     Atlikdamos bendrą vertinimą, valstybės narės turi ypatingą dėmesį skirti:

                                 —

                                 su medžiaga dirbančių asmenų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 vandens organizmų ir netikslinių augalų apsaugai; nustačius šią riziką, jei reikia, taikomos rizikos mažinimo priemonės, pavyzdžiui, kuriamos apsaugos zonos,

                                 —

                                 požeminio vandens apsaugai, jei veiklioji medžiaga naudojama regionuose, kuriuose dirvožemis ir (arba) klimato sąlygos yra lengvai pažeidžiami.

                           Registracijos sąlygose numatomos rizikos mažinimo priemonės, o prireikus pradedamos vykdyti stebėsenos programos, siekiant patikrinti galimą požeminio vandens užterštumą metabolitais CGA 50266, CGA 354742, CGA 102935 ir SYN 528702 pažeidžiamose zonose.
                     Susijusios valstybės narės

                                 —

                                 užtikrina, kad pranešėjas iki 2010 m. sausio 1 d. pateiktų Komisijai išsamesnius specifikacijos tyrimus;

                           Jei dimetachloras priskiriamas 3 kancerogeninių medžiagų kategorijai pagal Direktyvos 67/548/EEB VI priedo 4.2.1 punktą, susijusios valstybės narės paprašo pateikti daugiau informacijos apie metabolitų CGA 50266, CGA 354742, CGA 102935 ir SYN 528702 svarbą vėžiui ir užtikrina, kad pranešėjas per šešis mėnesius nuo pranešimo apie sprendimą priskirti šią medžiagą minėtai kategorijai pateiktų informaciją Komisijai.

                     290

                     Etofenproksas
                     CAS Nr. 80844-07-1
                     CIPAC Nr. 471

                        2-(4-etoksifenil)-2-metilpropil 3-fenoksibenzil

                        eteris

                     ≥ 980 g/kg

                     2010 m. sausio 1 d.

                     2019 m. gruodžio 31 d.

                     A   DALIS
                     Galima leisti naudoti tik kaip insekticidą.
                     B   DALIS
                     Įgyvendinant VI priedo vienodus principus, atsižvelgiama į 2009 m. vasario 26 d. Maisto grandinės ir gyvūnų sveikatos nuolatiniame komitete priimtos etofenprokso peržiūros ataskaitos išvadas, ypač į jos I ir II priedėlius.
                     Atlikdamos bendrą vertinimą, valstybės narės turi ypatingą dėmesį skirti:

                                 —

                                 su medžiaga dirbančių asmenų ir darbuotojų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 vandens organizmų apsaugai; nustačius šią riziką, jei reikia, taikomos rizikos mažinimo priemonės, pavyzdžiui, kuriamos apsaugos zonos,

                                 —

                                 bičių ir netikslinių nariuotakojų organizmų apsaugai; nustačius šią riziką, jei reikia, taikomos rizikos mažinimo priemonės, pavyzdžiui, kuriamos apsaugos zonos.

                           Susijusios valstybės narės:

                                 —

                                 užtikrina, kad pranešėjas pateiktų Komisijai daugiau informacijos apie pavojų vandens organizmams, įskaitant pavojų nuosėdų gyventojams, ir bioakumuliaciją,

                                 —

                                 užtikrina, kad būtų pateikta daugiau galimos endokrininės žalos vandens organizmams tyrimų (žuvų viso gyvenimo ciklo tyrimas).

                           Jos užtikrina, kad pranešėjai iki 2011 m. gruodžio 31 d. pateiktų šių tyrimų duomenis Komisijai.

                     291

                     Lufenuronas
                     CAS Nr. 103055-07-8
                     CIPAC Nr. 704

                        (RS)-1-[2,5-dichloro-4-(1,1,2,3,3,3-heksafluoro-propoksi)-fenil]-3-(2,6-difluorobenzoil)-karbamidas

                     ≥ 970 g/kg

                     2010 m. sausio 1 d.

                     2019 m. gruodžio 31 d.

                     A   DALIS
                     Galima leisti naudoti kaip insekticidą tik patalpose arba kaip jauką lauke.
                     B   DALIS
                     Įgyvendinant VI priedo vienodus principus, atsižvelgiama į 2009 m. vasario 26 d. Maisto grandinės ir gyvūnų sveikatos nuolatiniame komitete priimtos lufenurono peržiūros ataskaitos išvadas, ypač į jos I ir II priedėlius.
                     Atlikdamos bendrą vertinimą, valstybės narės turi ypatingą dėmesį skirti:

                                 —

                                 dideliam patvarumui aplinkoje ir dideliam bioakumuliacijos pavojui ir užtikrinti, kad naudojant lufenuroną nebūtų ilgalaikio neigiamo poveikio netiksliniams organizmams,

                                 —

                                 pažeidžiamų paukščių, žinduolių, netikslinių dirvožemio organizmų, bičių, netikslinių nariuotakojų, paviršinio vandens ir vandens organizmų apsaugai.

                           Susijusios valstybės narės

                                 —

                                 užtikrina, kad pranešėjas iki 2010 m. sausio 1 d pateiktų Komisijai išsamesnius specifikacijos tyrimus.

                     292

                     Penkonazolas
                     CAS Nr. 66246-88-6
                     CIPAC Nr. 446

                        (RS)1-[2-(2,4-dichloro-fenil)-pentil]-1H-[1,2,4] triazolas

                     ≥ 950 g/kg

                     2010 m. sausio 1 d.

                     2019 m. gruodžio 31 d.

                     A   DALIS
                     Galima leisti naudoti tik kaip fungicidą šiltnamiuose.
                     B   DALIS
                     Įgyvendinant VI priedo vienodus principus, atsižvelgiama į 2009 m. vasario 26 d. Maisto grandinės ir gyvūnų sveikatos nuolatiniame komitete priimtos penkonazolo peržiūros ataskaitos išvadas, ypač į jos I ir II priedėlius.
                     Atlikdamos bendrą vertinimą, valstybės narės turi ypatingą dėmesį skirti:

                                 —

                                 požeminio vandens apsaugai, jei veiklioji medžiaga yra naudojama vietovėse, kurių dirvožemis ir (arba) klimato sąlygos yra lengvai pažeidžiami.

                           Registracijos sąlygose, jei reikia, numatomos rizikos mažinimo priemonės.
                     Susijusios valstybės narės paprašo pateikti daugiau informacijos apie metabolito U1 išlikimą ir pasiskirstymą dirvožemyje. Jos užtikrina, kad pranešėjas, kurio prašymu penkonazolas įtrauktas į šį priedą, iki 2011 m. gruodžio 31 d. pateiktų šią informaciją Komisijai.

                     293

                     Trialatas
                     CAS Nr. 2303-17-5
                     CIPAC Nr. 97

                        S-2,3,3-trichloroalil di-izopropilas

                        (tiokarbamatas)

                     ≥ 940 g/kg
                     NDIPA (nitrozo-diizopropilaminas)
                     ne daugiau kaip 0,02 mg/kg

                     2010 m. sausio 1 d.

                     2019 m. gruodžio 31 d.

                     A   DALIS
                     Galima įregistruoti tik kaip herbicidą.
                     B   DALIS
                     Įgyvendinant VI priedo vienodus principus, atsižvelgiama į 2009 m. vasario 26 d. Maisto grandinės ir gyvūnų sveikatos nuolatiniame komitete priimtos trialato peržiūros ataskaitos išvadas, ypač į jos I ir II priedėlius.
                     Atlikdamos bendrą vertinimą, valstybės narės turi ypatingą dėmesį skirti:

                                 —

                                 su medžiaga dirbančių asmenų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 trialato likučių apdorotuose augaluose, sėjomainos būdu auginamose kultūrose ir gyvūninės kilmės produktuose poveikiui vartotojams per maistą,

                                 —

                                 vandens organizmų ir netikslinių augalų apsaugai ir užtikrinti, kad registracijos sąlygose, jei reikia, būtų numatytos rizikos mažinimo priemonės, kaip antai apsauginių zonų kūrimas,

                                 —

                                 galimybei, kad požeminis vanduo bus užkrėstas TCPSA irimo medžiagomis, jei veiklioji medžiaga naudojama regionuose, kurių dirvožemis ir (arba) klimato sąlygos yra lengvai pažeidžiami. Į registravimo sąlygas, jei reikia, turi būti įtrauktos rizikos mažinimo priemonės.

                           Susijusios valstybės narės užtikrina, kad pranešėjas pateiktų Komisijai:

                                 —

                                 daugiau informacijos pirminiam augalų metabolizmui vertinti,

                                 —

                                 daugiau informacijos apie metabolito diizopropilamino išlikimą ir pasiskirstymą dirvožemyje,

                                 —

                                 daugiau informacijos apie galimą bioakumuliaciją vandens gyvūnų maisto grandinėse,

                                 —

                                 informacijos, kad būtų galima geriau įvertinti riziką žuvis ėdantiems žinduoliams ir ilgalaikę riziką sliekams.

                           Valstybės narės užtikrina, kad pranešėjas pateiktų šią informaciją Komisijai iki 2011 m. gruodžio 31 d.

                     294

                     Triflusulfuronas
                     CAS Nr. 126535-15-7
                     CIPAC Nr. 731

                        2-[4-dimetilamino-6-(2,2,2-trifluoroetoksi)-1,3,5-triazin-2-ilkarbamoilsulfamoil]-m-toluilo rūgštis

                     ≥ 960 g/kg
                     N,N-dimetil-6-(2,2,2-trifluoroetoksi)-1,3,5-triazin-2,4-diaminas
                     ne daugiau kaip 6 g/kg

                     2010 m. sausio 1 d.

                     2019 m. gruodžio 31 d.

                     A   DALIS
                     Galima leisti naudoti tik kaip herbicidą cukriniams ir pašariniams runkeliams ne daugiau kaip 60 g/ha tik kas trečius metus tame pačiame lauke. Apdorotų augalų lapai negali būti naudojami gyvūnams šerti.
                     B   DALIS
                     Įgyvendinant VI priedo vienodus principus, atsižvelgiama į 2009 m. vasario 26 d. Maisto grandinės ir gyvūnų sveikatos nuolatiniame komitete priimtos triflusulfurono peržiūros ataskaitos išvadas, ypač į jos I ir II priedėlius.
                     Atlikdamos bendrą vertinimą, valstybės narės turi ypatingą dėmesį skirti:

                                 —

                                 metabolitų IN-M7222 ir IN-E7710 likučių sėjomainos būdu auginamose kultūrose ir gyvūninės kilmės produktuose poveikiui vartotojams per maistą,

                                 —

                                 vandens organizmų ir vandens augalų apsaugai nuo triflusulfurono ir metabolito IN-66036 ir užtikrinti, kad registracijos sąlygose, jei reikia, būtų numatytos rizikos mažinimo priemonės, kaip antai apsauginių zonų kūrimas,

                                 —

                                 galimybei, kad požeminis vanduo bus užkrėstas IN-M7222 ir IN-W6725 irimo medžiagomis, jei veiklioji medžiaga naudojama regionuose, kurių dirvožemis ir (arba) klimato sąlygos yra lengvai pažeidžiami. Į registravimo sąlygas, jei reikia, turi būti įtrauktos rizikos mažinimo priemonės.

                           Jei triflusulfuronas priskiriamas 3 kancerogeninių medžiagų kategorijai pagal Direktyvos 67/548/EEB VI priedo 4.2.1 punktą, susijusios valstybės narės paprašo pateikti daugiau informacijos apie metabolitų IN-M7222, IN-D8526 ir IN-E7710 svarbą vėžiui. Jos užtikrina, kad pranešėjas per šešis mėnesius nuo pranešimo apie sprendimą priskirti šią medžiagą minėtai kategorijai pateiktų informaciją Komisijai.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2009 m. birželio 25 d. Tarybos direktyva 2009/116/EB, iš dalies keičianti Direktyvą 91/414/EEB, įtraukiant į ją veikliąsias medžiagas parafino alyvas CAS Nr. 64742–46–7, CAS Nr. 72623–86–0 ir CAS Nr. 97862–82–3 (Tekstas svarbus EEE)

text:
9.9.2009

               LT

               Europos Sąjungos oficialusis leidinys

               L 237/7

      TARYBOS DIREKTYVA 2009/116/EB
   2009 m. birželio 25 d.
   iš dalies keičianti Direktyvą 91/414/EEB, įtraukiant į ją veikliąsias medžiagas parafino alyvas CAS Nr. 64742–46–7, CAS Nr. 72623–86–0 ir CAS Nr. 97862–82–3
   (Tekstas svarbus EEE)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Direktyvos 91/414/EEB 8 straipsnio 2 dalyje nustatyta, kad valstybė narė gali 12 metų nuo pranešimo apie šią direktyvą leisti pateikti rinkai augalų apsaugos produktus, kurių sudėtyje yra veikliųjų medžiagų, neišvardytų tos direktyvos I priede, ir kurie jau dvejus metus nuo pranešimo apie tą direktyvą dienos yra rinkoje, kol šios medžiagos laipsniškai tiriamos pagal darbo programą.

               (2)

               Komisijos reglamentuose (EB) Nr. 1112/2002 (2) ir (EB) Nr. 2229/2004 (3) nustatytos Direktyvos 91/414/EEB 8 straipsnio 2 dalyje nurodytos darbo programos ketvirtojo etapo įgyvendinimo išsamios taisyklės ir nustatytas veikliųjų medžiagų, kurias reikia įvertinti dėl jų galimo įtraukimo į Direktyvos 91/414/EEB I priedą, sąrašas. Tame sąraše nurodytos parafino alyvos CAS Nr. 64742–46–7, CAS Nr. 72623–86–0 ir CAS Nr. 97862–82–3.

               (3)

               Parafino alyvos CAS Nr. 64742–46–7, CAS Nr. 72623–86–0 ir CAS Nr. 97862–82–3 poveikis žmonių sveikatai ir aplinkai, kai jos naudojamas pagal pranešėjo pasiūlytas paskirtis, buvo įvertintas pagal reglamentuose (EB) Nr. 1112/2002 ir (EB) Nr. 2229/2004 išdėstytas nuostatas. Be to, šiais reglamentais skiriamos vertinimo ataskaitas rengiančios valstybės narės, kurios pagal Reglamento (EB) Nr. 2229/2004 10 straipsnio 1 dalį Europos maisto saugos tarnybai (toliau – EMST) privalo pateikti atitinkamas vertinimo ataskaitas ir rekomendacijas. Graikija buvo paskirta parafino alyvų CAS Nr. 64742–46–7, CAS Nr. 72623–86–0 ir CAS Nr. 97862–82–3 vertinimo ataskaitą rengiančia valstybe nare, o visa atitinkama informacija buvo pateikta 2008 m. gegužės 6 d.

               (4)

               Valstybės narės ir EMST peržiūrėjo šią vertinimo ataskaitą ir 2008 m. gruodžio 19 d. Komisijai pateikė ją kaip EMST mokslinę parafino alyvų CAS Nr. 64742–46–7, CAS Nr. 72623–86–0 ir CAS Nr. 97862–82–3 ataskaitą. Valstybės narės ir Komisija peržiūrėjo šią ataskaitą Maisto grandinės ir gyvūnų sveikatos nuolatiniame komitete ir 2009 m. balandžio 12 d. ją patvirtino kaip Komisijos parafino alyvų CAS Nr. 64742–46–7, CAS Nr. 72623–86–0 ir CAS Nr. 97862–82–3 peržiūros ataskaitą.

               (5)

               Vertinant šias veikliąsias medžiagas nustatyta tam tikrų problemų. Visų pirma šio vertinimo metu gautų duomenų nepakako įrodyti, kad naudojant šią medžiagą nekyla pavojaus ūkinės veiklos vykdytojų, darbininkų, pašalinių asmenų ir vartotojų sveikatai. Todėl remiantis tuo metu turėta informacija nebuvo įmanoma padaryti išvados, kad parafino alyvos CAS Nr. 64742–46–7, CAS Nr. 72623–86–0 ir CAS Nr. 97862–82–3 atitinka medžiagų įtraukimo į Direktyvos 91/414/EEB I priedą kriterijus.

               (6)

               Komisija paragino pranešėją pateikti pastabas apie tarpusavio peržiūros rezultatus ir nurodyti, ar jis ketina toliau pritarti, kad šios medžiagos būtų įtrauktos į priedą. Pranešėjas pateikė pastabų ir jos buvo atidžiai išnagrinėtos. Tačiau nepaisant pranešėjo pateiktų argumentų, Komisija pradžioje manė, kad nebūtų įmanoma visiškai išspręsti nurodytų susirūpinimą keliančių klausimų.

               (7)

               Tačiau atsižvelgiant į Tarybai pateiktą informaciją, atrodo, kad susirūpinimą keliantys klausimai yra susiję su medžiagų specifikacijų nebuvimu ir turėtų būti išspręsti, kai bus įrodytas medžiagos grynumas. Visų pirma, kaip nurodyta EMST mokslinėje ataskaitoje, jei gali būti įrodyta, kad parafino alyvos yra didelio grynumo (t. y. 100 %) medžiagos, neturėtų būti keliami jokie su toksikologija susiję susirūpinimą keliantys klausimai. Parafinų specifikacijos nustatytos Europos farmakopėjoje. Augalų apsaugos produktai, kurių sudėtyje yra parafino alyvų CAS Nr. 64742–46–7, CAS Nr. 72623–86–0 ir CAS Nr. 97862–82–3 ir kurie naudojami siūlomomis sąlygomis, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma kai jie atitinka tokias technines specifikacijas. Todėl parafino alyvas tikslinga įtraukti į I priedą, jei pranešėjai pateiks patvirtinančių duomenų, kurie įrodytų, jog medžiaga atitinka tokias specifikacijas.

               (8)

               Direktyvos 91/414/EEB 6 straipsnio 1 dalyje nustatyta, kad medžiagos įtraukimui į I priedą gali būti taikomos tam tikros sąlygos. Todėl tikslinga reikalauti, kad pranešėjas pateiktų daugiau informacijos apie veikliųjų medžiagų parafino alyvų CAS Nr. 64742–46–7, CAS Nr. 72623–86–0 ir CAS Nr. 97862–82–3 technines specifikacijas.

               (9)

               Prieš įtraukiant veikliąją medžiagą į I priedą, turėtų būti suteikiamas tinkamas laikotarpis, per kurį valstybės narės ir suinteresuotosios šalys galėtų pasirengti naujų reikalavimų, atsiradusių įtraukus veikliąją medžiagą, laikymuisi.

               (10)

               Nedarant įtakos Direktyvoje 91/414/EEB nustatytiems įpareigojimams, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų, peržiūrėtų galiojančias augalų apsaugos produktų, kurių sudėtyje yra parafino alyvų CAS Nr. 64742–46–7, CAS Nr. 72623–86–0 ir CAS Nr. 97862–82–3, registracijas. Valstybės narės atitinkamai turėtų iš dalies keisti, pakeisti arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, dėl kiekvienos numatytos naudojimo paskirties būtų pateikti ir įvertinti III priede nurodyti visi kiekvieno augalų apsaugos produkto dokumentų rinkiniai.

               (11)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamentu (EEB) Nr. 3600/92, nustatančiu išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (4), rodo, kad gali kilti sunkumų išaiškinant galiojančių registracijų turėtojų pareigas, susijusias su galimybe naudotis duomenimis. Todėl siekiant išvengti tolesnių sunkumų būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas, nebūtų nustatyta naujų įsipareigojimų valstybėms narėms arba registracijų turėtojams, palyginti su iki šiol priimtomis I priedą iš dalies keičiančiomis direktyvomis.

               (12)

               Todėl Direktyvą 91/414/EEB reikėtų atitinkamai iš dalies keisti.

               (13)

               Maisto grandinės ir gyvūnų sveikatos nuolatiniam komitetui nepateikus nuomonės, Komisija negalėjo priimti nuostatų, kurias ji numatė Direktyvos 91/414/EEB 19 straipsnyje nustatyta tvarka.

               (14)

               Pagal Tarpinstitucinio susitarimo dėl geresnės teisėkūros (5) 34 punktą valstybės narės raginamos savo ir Bendrijos interesų labui parengti lenteles, kurios kuo geriau parodytų šios direktyvos ir jos perkėlimo į nacionalinę teisę priemonių atitiktį, bei viešai jas paskelbti,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EB I priedas iš dalies keičiamas taip, kaip nurodyta šios direktyvos priede.
   2 straipsnis
   Valstybės narės ne vėliau kaip iki 2010 m. birželio 30 d. priima ir paskelbia šiai direktyvai įgyvendinti būtinus įstatymus ir kitus teisės aktus. Jos nedelsdamos pateikia Komisijai tų nuostatų tekstus.
   Tas nuostatas jos taiko nuo 2010 m. liepos 1 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos pateikimo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2010 m. birželio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliųjų medžiagų parafino alyvų CAS Nr. 64742–46–7, CAS Nr. 72623–86–0 ir CAS Nr. 97862–82–3, registracijas.
   Iki tos dienos jos visų pirma tikrina, ar laikomasi tos direktyvos I priede nurodytų reikalavimų, susijusių su parafino alyvomis CAS Nr. 64742–46–7, CAS Nr. 72623–86–0 ir CAS Nr. 97862–82–3, išskyrus įrašo apie tas veikliąsias medžiagas B dalyje apibrėžtus reikalavimus, ir ar registracijos turėtojas pagal tos direktyvos 13 straipsnyje išdėstytas sąlygas turi visų dokumentų rinkinį, atitinkantį tos direktyvos II priedo reikalavimus, arba gali juo naudotis.
   2.   Nukrypdamos nuo 1 dalies, kiekvieną registruotą augalų apsaugos produktą, kurio sudėtyje parafino alyvos CAS Nr. 64742–46–7, CAS Nr. 72623–86–0 ir CAS Nr. 97862–82–3 yra vienintelė veiklioji medžiaga arba viena iš kelių veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2009 m. gruodžio 31 d., valstybės narės iš naujo įvertina pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalyje apibrėžtus reikalavimus, susijusius su parafino alyvomis CAS Nr. 64742–46–7, CAS Nr. 72623–86–0 ir CAS Nr. 97862–82–3. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios, valstybės narės:

               a)

               jei būtina, iš dalies keičia arba panaikina produkto, kurio sudėtyje parafino alyvos CAS Nr. 64742–46–7, CAS Nr. 72623–86–0 ir CAS Nr. 97862–82–3 yra vienintelė veiklioji medžiaga, registraciją ne vėliau kaip iki 2014 m. birželio 30 d.; arba

               b)

               jei būtina, iš dalies keičia arba panaikina produkto, kurio sudėtyje parafino alyvos CAS Nr. 64742–46–7, CAS Nr. 72623–86–0 ir CAS Nr. 97862–82–3 yra viena iš kelių veikliųjų medžiagų, registraciją iki 2014 m. birželio 30 d. arba iki tokio pakeitimo ar panaikinimo dienos, nustatytos direktyva ar direktyvomis, pagal kurias atitinkama medžiaga ar medžiagos buvo įtrauktos į Direktyvos 91/414/EEB I priedą, atsižvelgdamos į tai, kuri data vėlesnė.

         4 straipsnis
   Ši direktyva įsigalioja 2010 m. sausio 1 d.
   5 straipsnis
   Ši direktyva skirta valstybėms narėms.

      Priimta Liuksemburge, 2009 m. birželio 25 d.

            Tarybos vardu

            Pirmininkas

         L. MIKO

      (1)  OL L 230, 1991 8 19, p. 1.

      (2)  OL L 168, 2002 6 27, p. 14.

      (3)  OL L 379, 2004 12 24, p. 13.

      (4)  OL L 366, 1992 12 15, p. 10.

      (5)  OL C 321, 2003 12 31, p. 1.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikacijos numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „Parafino alyvos
                     CAS Nr. 64742–46–7
                     CAS Nr. 72623–86–0
                     CAS Nr. 97862–82–3
                     CIPAC Nr. (netaikomas)

                        parafino alyva

                     Europos farmakopėja 6.0

                     2010 m. sausio 1 d.

                     2019 m. gruodžio 31 d.

                     A   DALIS
                     Leidžiama naudoti tik kaip insekticidą arba akaricidą.
                     B   DALIS
                     Įgyvendinant VI priede numatytus vienodus principus, atsižvelgiama į parafino alyvų CAS Nr. 64742–46–7, CAS Nr. 72623–86–0 ir CAS Nr. 97862–82–3 peržiūros ataskaitos išvadas, ypač į jos I ir II priedėlius.
                     Naudojimo sąlygose prireikus turėtų būti numatytos rizikos mažinimo priemonės.
                     Atitinkamos valstybės narės prašo:

                                 —

                                 pateikti pagamintos techninės medžiagos specifikaciją siekiant patikrinti, ar laikomasi grynumo kriterijų pagal Europos farmakopėją 6.0.

                           Jos užtikrina, kad pranešėjai Komisijai pateiktų šią informaciją ne vėliau kaip 2010 m. birželio 30 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.